Diari Oficial de la Generalitat Valenciana


Sumari del DOGV 9209, del 05-11-2021 (2021/11105)

RESOLUCIÓ de 28 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxi en l'àrea de prestació conjunta de València per a l'any 2021, i s'aprova el calendari dels dies festius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11918


Data del document
:   28-10-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 28 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxi en l'àrea de prestació conjunta de València per a l'any 2021, i s'aprova el calendari dels dies festius. [2021/11423]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions mitjançant una resolució per a adaptar el règim de descans a la demanda real.  
Amb caràcter general, la direcció general competent en matèria de transport estableix anualment les particularitats dels torns de descans per a la setmana de Falles, Nadal, Cap d'Any i per a aquells esdeveniments en què es puga produir un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
La Resolució de 6 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius, recentment publicada ha sigut l'última d'una sèrie de resolucions que han anat adaptant els torns de descans en l'àrea de prestació conjunta de València a les condicions sanitàries i econòmiques actuals. No obstant això, la ràpida evolució en la millora de l'evolució de la pandèmia i l'augment en la demanda de la mobilitat que està produint la recuperació de l'activitat econòmica fan aconsellable dictar una nova resolució que té per objecte ajustar l'oferta de taxis a les necessitats actuals i fins a final d'any.  
  
Per tant, d'acord amb la normativa esmentada, i fent ús de les facultats atribuïdes en l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'àrea de prestació conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València es realitzarà de manera que descansarà un dissabte o un diumenge de cada setmana, alternativament, en funció de la numeració parella o imparella de la llicència:  
- Quan el dissabte siga data parella prestaran el servei els taxis amb número de llicència parell, i descansaran la resta de vehicles.  
- Quan el dissabte siga data imparella prestaran el servei els taxis amb número de llicència imparell, i descansaran la resta de vehicles.  
- Els diumenges immediats, caiguen en dia parell o imparell, descansaran aquells que hagen prestat servei el dissabte immediatament anterior i treballaran aquells que hagen descansat.  
2. Així mateix, tant els dissabtes com els diumenges, descansarà una lletra (parell o imparell que els corresponga treballar) cada dia en l'horari entre les 06.00 i les 18.00 hores de la manera següent:  
El primer dissabte que corresponga descansar a les llicències parelles (dia 13 de novembre) treballaran les llicències imparelles A, B, C i D, i descansaran de 06.00 a 18.00 hores les llicències imparelles E, el segon (dia 27 de novembre) treballaran les llicències imparelles B, C, D i E, i descansaran de 06.00 a 18.00 hores les llicències imparelles A, així correlativament de manera indefinida.  
El primer dissabte que corresponga descansar a les llicències imparelles (dia 6 de novembre) treballaran les llicències parelles B, C, D i E, i descansaran de 06.00 a 18.00 hores les llicències parelles A, el segon dissabte (dia 20 de novembre) treballaran les llicències parelles A, C, D i E, i descansaran de 06.00 a 18.00 hores les llicències parelles B, així correlativament de manera indefinida.  
El primer diumenge que corresponga descansar a les llicències parelles (dia 7 de novembre) treballaran les llicències imparelles A, B, D i E, i descansaran de 06.00 a 18.00 hores les llicències imparelles C, el segon (dia 21 de novembre) treballaran les llicències imparelles A, B, C i E, i descansaran de 06.00 a 18.00 hores les llicències imparelles D, així correlativament de manera indefinida.  
El primer diumenge que corresponga descansar a les llicències imparelles (dia 14 de novembre) treballaran les llicències parelles A, C, D i E, i descansaran de 06.00 a 18.00 hores les llicències parelles B, el segon (dia 28 de novembre) treballaran les llicències parelles A, B, D i E, i descansaran de 06.00 a 18.00 hores les llicències parelles C, així correlativament de manera indefinida.  
  
Tercer. Distribució dels dies de descans  
A partir de la data en què es produïsquen els efectes d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la manera següent:  
  
Dia de la setmana Indicatiu Terminació de la llicència   
que descansa  
Dilluns E 8 i 9  
Dimarts A 0 i 1  
Dimecres B 2 i 3  
Dijous C 4 i 5  
Divendres D 6 i 7  
  
  
  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Quart. Reforç del servei els caps de setmana  
No obstant el que es disposa en l'apartat segon d'aquesta resolució, durant la resta de l'any 2021 i el mes de gener de 2022, el servei del taxi en l'àrea de prestació conjunta de València serà reforçat durant la nit del dissabte al diumenge, de les 23.00 hores del dissabte a les 06.00 hores del diumenge, amb les llicències corresponents a dues lletres del quadre establit en l'apartat tercer, amb independència del descans setmanal que tinguen assignat.  
Els dissabtes que corresponga treballar a les llicències imparelles es reforçarà amb dues lletres de les de terminació de número de llicència parella; iniciaran aquests reforços la nit del dissabte dia 27 de novembre al diumenge 28 de novembre de 2021 les llicències amb indicatiu E i A, i així successivament de manera indefinida (B i C, D i E, A i B?).  
Els dissabtes que corresponga treballar a les llicències parelles es reforçarà amb dues lletres de les de terminació de número de llicència imparella; iniciant aquests reforços la matinada del dissabte dia 6 de novembre al diumenge 7 de novembre de 2021 les llicències amb indicatiu E i A i així successivament de manera indefinida (B i C, D i E, A i B...).  
Aquest reforç quedarà interromput els dissabtes 13 de novembre i 18 de desembre, en els quals hi ha un reforç addicional previst en l'apartat sisé; l'esmentat reforç continuarà el cap de setmana següent per les lletres a les quals corresponga continuar de manera successiva.  
  
  
Cinqué. Dia addicional de descans setmanal  
Cada setmana s'afegirà un dia setmanal de descans per a totes les autoritzacions del taxi que serà rotatori indefinidament, en els termes indicats en el quadre següent.  
El divendres de nit i la matinada del dissabte, en horari de 23.00 hores a 06.00 hores, no s'aplicarà el dia addicional de descans; el descans quedarà establit exclusivament en l'apartat tercer.  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Sisé. Dies festius sotmesos a descans obligatori  
Totes i cadascuna de les llicències de l'àrea de prestació conjunta de València descansaran els festius de 2021 que s'indiquen a continuació, en funció de la numeració parella o imparella de la llicència:  
  
Data Hauran de descansar  
Dilluns 1 de novembre: Parelles  
Dilluns 6 de desembre Parelles  
Dimarts 7 de desembre Imparelles  
Dimecres 8 de desembre: Imparelles  
  
  
  
Durant els dies assenyalats en el quadre anterior, no s'aplicarà el descans setmanal assenyalat en els apartats tercer i cinqué d'aquesta resolució.  
A les autoritzacions de taxi amb vehicles adaptats a persones amb mobilitat reduïda també li serà aplicable la distribució establida en el quadre anterior. No obstant això, el dia de descans que els corresponga, podran prestar servei exclusivament a persones amb mobilitat reduïda.  
  
  
Seté. Lliure prestació del servei en dies especials  
No obstant el que es disposa en la normativa sobre la duració màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat en els següents dies de 2021.  
  
Dia Franja horària sense descans obligatori  
1 de novembre De les 00.00 a les 06.00 h  
14 de novembre De les 00.00 a les 06.00 h i de les 15.00 a les 19.00 h  
6 de desembre De les 00.00 a les 06.00 h  
17 de desembre De les 00.00 a les 06.00 h i de les 21.00 a les 24.00 h  
18 de desembre De les 00.00 a les 06.00 h i de les 21.00 a les 24.00 h  
19 de desembre De les 00.00 a les 06.00 h  
24 de desembre De les 00.00 a les 06.00 h i de les 21.00 a les 24.00 h  
25 de desembre De les 00.00 a les 06.00 h  
31 de desembre De les 21.00 a les 24.00 h  
1 de gener de 2022 De les 00.00 a les 06.00 h  
  
  
  
A més, tots els diumenges de l'any 2021 des de les 05.00 hores fins a les 06.00 hores i tots els dilluns de l'any 2021 des de les 03.00 hores fins a les 06.00 hores podran prestar servei totes les llicències, independentment del dia de descans.  
  
Huité. Excepcionalitat per als serveis a persones amb mobilitat reduïda  
Les llicències de taxi de l'àrea de prestació conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquest tipus de serveis s'haurà d'identificar per mitjà del distintiu que acompanya com a annex aquesta resolució, que serà col·locat en el quadre de comandament de tal manera que siga visible des de l'exterior del vehicle.  
La prestació del servei a persones amb mobilitat reduïda tindrà preferència, tot i que no tindrà aquest ús exclusiu. Aquesta prestació haurà de ser garantida pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica per mitjà de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment, inclòs, si és el cas, la imposició de les sancions que corresponguen.  
  
  
Nové. Efectes  
La present resolució serà aplicable l'1 de novembre de 2021, i deixa sense efectes la Resolució de 6 d'octubre de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxi en l'àrea de prestació conjunta de València per a l'any 2021, i s'aprova el calendari dels dies festius.  
  
Contra aquesta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de ser publicada en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 28 d'octubre de 2021.- La directora general d'Obres Públiques, Transport i Mobilitat Sostenible: Roser Obrer Marco.